**Általános Szerződési Feltételek** (továbbiakban: **ÁSZF**)

**Online Jóga Flow Oktatóképzés esetén**

A felnőttképzésről szóló 2013. évi LXXVII törvény (Fktv.) szerinti BEJELENTÉSHEZ KÖTÖTT FELNŐTTKÉPZÉSI TEVÉKENYSÉG

**Cégnév: Yoga Nirvana Kft.**

**Székhely:** 1027 Budapest, Bem József utca 6. fszt. **Levelezési cím:** 1027 Budapest, Bem József utca 6. fszt.
**Cégjegyzékszám:** 01 09 330763

**Adószám:** 26534549-2-41
**EU adószám:** HU 26534549

**Felnőttképzők nyilvántartásában szereplő nyilvántartási száma:** B/2020/000030

**Képviseli:** Diószegi Ádám

továbbiakban: Képző Intézmény

1. **Az ÁSZF tárgya:**
	1. Felnőttképzési jogviszonyban BEJELENTÉS alapján folyó képzés, továbbiakban: Képzés.
2. **A Képzés adatai**
	1. A Képzés megnevezése: Jóga Flow Oktatóképzés
	2. A Képzés vezetője: Czvikli Zsuzsanna és Kósa Zoé
	3. A Képzés helyszíne: Samadhi Jógastúdió, 1133 Budapest, Dráva utca 17.
	4. A Képzés anyagához a Résztvevő online, az emailben kapott útmutatás alapján fér hozzá.
	5. A képzésen online formában végző Résztvevő számára az online anyagok rendelkezésre bocsátása az élő csoport oktatási időpontjaihoz képest legkésőbb 2 héten belül történik.

 A csoport tervezett dátumai:

**2021. szeptember 11-12., 25-26., október 9-10., 23-24., november 6-7., 20-21., december 4-5.**

* 1. A Képzés ütemterve:

- 13 napon 104 óra online oktatás + 1 vizsganap:

|  |
| --- |
| **112 óra csoportos oktatás** |
| **Dátumok** | **Helyszín** | **A hétvége programja** |
| 2021. szeptember 11. | Samadhi Jógastúdió-Budapest, Dráva u. 17, 1133 | Közös flow jóga gyakorlás Bemutatkozó kör, adminisztrációs teendők, képzéssel kapcsolatos információk, Bevezetés a flow jógába Oktatói tanácsok, óraszerkezetek Surja namaskar változatok |
| 2021. szeptember 12. | Samadhi Jógastúdió-Budapest, Dráva u. 17, 1133 | Közös flow jóga gyakorlás Fasciális anatómiai alapokTestolvasás, palpációs gyakorlatok Uddzsaj légzés, bandhák, surja namaskar gyakorlás |
| 2021. szeptember 25. | Samadhi Jógastúdió-Budapest, Dráva u. 17, 1133 | Közös flow jóga gyakorlás Jóga filozófia Egyensúly, stabilizálás és fókuszálás eszközei a flowban Relaxáció és meditáció |
| 2021. szeptember 26. | Samadhi Jógastúdió-Budapest, Dráva u. 17, 1133 | Közös flow jóga gyakorlás Légzés és pranajama Flow jóga kezdőknek Ászanaigazítás mozgásban |
| 2021. október 9. | Samadhi Jógastúdió-Budapest, Dráva u. 17, 1133 | Közös flow jóga gyakorlás Fasciális láncolatok elmélet: elülső és hátulsó vonal Testolvasás Fasciális szemléletű gyakorlás (SBL, SFL)Óraszerkezetek |
| 2021. október 10. | Samadhi Jógastúdió-Budapest, Dráva u. 17, 1133 | Közös flow jóga gyakorlás Reggeli szünet Fasciális láncolatok elmélet: oldalsó és spirális vonal Testolvasás Fasciális szemléletű gyakorlás (LL, SPL) Vinyasa változatok |
| 2021 október 23. | Samadhi Jógastúdió-Budapest, Dráva u. 17, 1133 | Közös flow jóga gyakorlás Energetika a flow jógában Energiaközpontok, elemek (alsó csakrák) Nők és a flow jóga (menstruáció, várandósság) |
| 2021. október 24. | Samadhi Jógastúdió-Budapest, Dráva u. 17, 1133 | Közös flow jóga gyakorlás Oktatási gyakorlat Energiaközpontok, elemek (felső csakrák)Közös flow jóga gyakorlás |
| 2021 november 6. | Samadhi Jógastúdió-Budapest, Dráva u. 17, 1133 | Közös flow jóga gyakorlás Fasciális láncolatok elmélet: mély vonalTestolvasás, felületes láncolatok összefoglalás 14.30-16.00 Fasciális szemléletű gyakorlás (DFL) Oktatási gyakorlat |
| 2021. november 7. | Samadhi Jógastúdió-Budapest, Dráva u. 17, 1133 | Közös flow jóga gyakorlás Fasciális láncolatok elmélet: kar és funkcionális vonalak vizsgakérdések Astanga (kötött rendszer) bemutatása Kar és funkcionális vonalak gyakorlás Fordított testhelyzetek a flowban, kartámaszos gyakorlatok |
| 2021. november 20. | Samadhi Jógastúdió-Budapest, Dráva u. 17, 1133 | Közös flow jóga gyakorlás Jóga a hétköznapokban, életvitel Vizsgakérdések Restoratív jóga gyakorlás Páros gyakorlatok |
| 2021. november 21. | Samadhi Jógastúdió-Budapest, Dráva u. 17, 1133 | Közös flow jóga gyakorlás Reggeli szünet Jóga eszközök használata A zene szerepe (hangtál) Oktatási gyakorlat |
| 2021. december 4. | Samadhi Jógastúdió-Budapest, Dráva u. 17, 1133 | Közös flow jóga gyakorlás Oktatási gyakorlat Intuíciós gyakorlatok, meditáció Tanfolyam zárás |
| 2021. december 5. | Samadhi Jógastúdió-Budapest, Dráva u. 17, 1133 | VIZSGA |

- 25 darab jógaóra látogatási gyakorlat az Óralátogatási Lap elnevezésű dokumentumon vezetve:

Ezeket az órákat nem kötelező a Samadhi Jógastúdióban elvégezni, de javasolt. Ha ez nem megoldható, akkor Képző Intézmény más jógastúdiók és oktatók óráit is elfogadja óralátogatás címén, ha Résztvevő szakmailag kompetensnek ítéli meg. Képző Intézmény Online képzés és járványügyi korlátozások esetén az online jógaórákat is elfogadja. A Képzésen Résztvevők korlátlan hozzáférést kapnak a képzés ideje alatt a www.nirvanajoga.hu teljes videóanyagához, ami a Képzés ideje alatt is folyamatosan bővül.

- 51 óra egyéni tanulás és e-learning:

Résztvevő egyénileg rendszeresen gyakorolja a Képzésen tanult gyakorlatokat és oktatási módszereket. Elsajátítja a Képzés szerves részét képező Jegyzetben található tudásanyagot és az e-mailben részére megküldött egyéb tananyagot.

* 1. A Résztvevők Képzés során nyújtott teljesítményének ellenőrzése és értékelésének módja a személyen történő szóbeli és gyakorlati vizsga, melynek sikeres elvégzését a Képző intézmény **Tanúsítvány** megnevezésű dokumentummal igazolja a résztevő felé.

* 1. A vizsgák sikeres elvégzését követően a Képző Intézmény vállalja, hogy a Résztvevőnek a Felnőttképzés Adatszolgáltatási Rendszerében (FAR) kiállított **Tanúsítványt** a Résztvevő kérésére kiállítja, a Résztvevő választása szerint elektronikus úton vagy papíralapon (az igényről a Résztvevő külön dokumentumban nyilatkozik, melyet e-mailben kap meg a Képző Intézménytől e-mailben).
	2. A Képzés díja tartalmazza a csoportos konzultációk videófelvételeit, a jegyzetet, a konzultációs napokat és az egyszeri vizsga díját. A Képzés díja továbbá tartalmazza a képzés ideje alatt a korlátlan hozzáférést a Nirvana Online Jóga weboldal teljes videóanyagához.
	3. Előzetesen megszerzett tudás beszámítása: Amennyiben a Résztvevő rendelkezik előzetesen megszerzett tudással, annak a Képzésbe való beszámításáról külön megállapodás készül.
1. **A Képzési díj mértéke**
	1. A Képzési díj mértéke online Résztvevő esetén (két összegben) 20.000 Ft első részlet + 170.000 Ft második részlet, azaz összesen bruttó 190.000 Ft - azaz százkilencvenezer forint - (amely az ÁFA összegét is tartalmazza).
	2. A feltüntetett Képzési díjon felül más jogcímen további díjat vagy költséget a Képző Intézmény nem állapít meg a Résztvevő terhére. Kivéve: a pót záróvizsga díja, részletesen jelen ÁSZF 6.6 és 6.7 pontjában leírva.
	3. A Képzési díj fizetésének módja: átutalással, vagy készpénzzel, bankkártyával és SZÉP kártyával a jógastúdióban.
	4. A Résztvevő kérésére a Képző Intézmény lehetőséget biztosít a Képzési díj három részletben történő kifizetésére:
* Első részlet: 20.000 Ft
* A fennmaradó Képzési díj fele: a Képzés megkezdésekor.
* A fennmaradó Képzési díj második fele: a Képzés 50%-ának elvégzésekor.

3.5. A képzéshez nyújtott támogatás összegének költségvetési és Európai Uniós források szerinti összege: —

1. **A Képző vállalásai és kötelezettségei**
	1. A Képző Intézmény kijelenti, hogy rendelkezik a Képzéshez szükséges infrastrukturális és tárgyi feltételekkel, Képzési ütemtervvel és szakmailag kompetens oktatókkal. Résztvevő kijelenti, hogy a Képző Intézmény szakmai ütemtervét, tárgyi és személyi feltételeket megismerte és jelen ÁSZF-vel elfogadja.
	2. A Képző Intézmény vállalja, hogy a hétvégi csoportos oktatás anyagát a Képzést online formában végző Résztvevő számára az élő csoport Képzési alkalmához képest egy héten belül a Résztvevő rendelkezésére bocsátja a tőle elvárható legjobb videó és hangminőségben.
	3. A Képző Intézmény a Képzés tananyagának szerves részét képező Képzési jegyzetet a Résztvevő rendelkezésére bocsátja online Képzés esetén a hétvége videóanyagával együtt.
	4. Felek megállapodnak, hogy elháríthatatlan akadály felmerülése esetén a Képző Intézmény fenntartja magának a jogot a Képzés időpontjainak és/vagy helyszínének megváltoztatására, melyről legalább 48 órával a megváltozott időpont előtt írásban tájékoztatja a Résztvevőt, amennyiben ez módjában áll.
	5. A Felek írásbeli közlésnek tekintik és elfogadják az e-mailben való közlést is.
	6. A Képző Intézmény vállalja, hogy sikeres záróvizsga esetén a Résztvevőnek a Felnőttképzés Adatszolgáltatási Rendszerében **Tanúsítvány** állít ki, amely bizonyítja a Képzés elvégzését és a sikeres vizsga meglétét.
2. **A Résztvevő vállalásai és kötelezettségei**
	1. A Résztvevő vállalja, hogy a Képzésen a legjobb képességei szerint vesz részt, a Képzés csoportos hétvégi alkalmainak videófelvételeit figyelmesen megtekinti, és a Képzés jegyzetéből legjobb tudása szerint felkészül, az esetleges oktatók által kiadott feladatokat a kiadástól számított egy héten belül elkészíti, a Képzési tervet és a vizsgakövetelményeket kész teljesíteni.
	2. A Résztvevő a Képző Intézmény és képviselői szakértelméről és szakmai gyakorlatáról meggyőződött, ezért a Képzéssel kapcsolatos szakmai tanácsait és javaslatait megfogadja.
	3. A Résztvevő vállalja, hogy a vizsgára bocsátás alább ismertetett feltételeit teljesíti, ellenkező esetben a Képző Intézmény megtagadhatja a záróvizsgán való részvétel lehetőségét.
	4. Résztvevő kijelenti, hogy saját felelősségén vállalja a Képzés alkalmain való résztételt. A Résztvevő a Képzés során esetlegesen előforduló negatív egészségügyi következményekért, mindennemű felelősséget vállal.
	5. A Résztvevő az egészségügyi állapotában vagy életében bekövetkezett változás miatt a Képzést abbahagyhatja, de a Képzés költségét a Képző Intézmény sem egészben, sem időarányosan nem tudja visszatéríteni, ezért Résztvevő vállalja, hogy leírt esetben ilyen igénnyel nem él.
	6. A Résztvevő vállalja, hogy a Képzés ideje alatt az adataiban bekövetkező változásokat legkésőbb az adatváltozás keletkezését követő harmadik munkanapig Képző Intézménynek írásban bejelenti.
	7. Képző intézmény tájékoztatja a Résztvevőt, hogy megtilthatja a Felnőttképzés Adatszolgáltatási Rendszerébe (FAR) természetes személyazonosító adatainak (családi és utóneve, születési családi és utóneve, születési helye, születési ideje és anyja születési családi és utóneve), e-mail címének és adóazonosító jelének továbbítását. Résztvevő tudomásul veszi, hogy amennyiben fenti adatainak továbbításához nem járul hozzá a FAR-ba, Tanúsítvány kiállítását nem kérheti.
3. **A záróvizsgára bocsátás feltételei**
	1. A Képzési napok felvételeinek figyelmes megtekintése, ez alapján jegyzetelés és egyéni tanulás.
	2. A Képzési jegyzet tudásanyagának elsajátítása.
	3. A Képzés díjának teljes befizetése.
	4. Az oktatók által kiadott írásbeli feladatok leadása minimum 24 órával a szóbeli vizsgát megelőzően.
	5. Huszonöt darab, a Képzés témájához kapcsolódó, szabadon választott oktató által tartott, a Képzés témájával releváns jógaórán való részvétel vagy ugyanilyen mértékű online jógaórán valórészvétel és ennek Óralátogatási Lap elnevezésű dokumentummal való igazolása.
	6. A Felek megállapodnak abban, hogy ha a Résztvevő sikertelen záróvizsgát tesz, akkor Képző Intézmény egy alkalommal biztosít lehetőséget pótvizsgázásra, egy későbbi vizsgaidőpontban, mely lehetőséggel a Résztvevő bruttó 10.000 Ft megfizetésével élhet.
	7. Ha Résztvevő a vizsgázási szándékát az adott vizsgaidőpontra jelezte, majd a vizsgázási szándéktól való elállást a vizsga időpontja előtt 48 órával nem jelzi a Képző Intézmény felé e-mailben, akkor a vizsga megszervezésének Képző Intézményt terhelő költségei miatt az első - ingyenes - vizsgaalkalmat a Képző Intézmény felhasználtnak tekinti.
4. **A szerzői jog védelme**
	1. A Résztvevő tudomásul veszi, hogy a Képzés tananyaga szerzői jogvédelem alatt áll, ezért vállalja, hogy a nyomtatott és saját kezűleg írott Képzési jegyzeteket és egyéb kapcsolódó tananyagokat harmadik fél számára nem teszi hozzáférhetővé, különös tekintettel az elektronikus és online formájú anyagokra (Képzési jegyzet, csoportos hétvégi oktatás videófelvételei).
5. **A szerződésszegés következményei és visszatérítés**
	1. A Felek megállapodnak, hogy a másik fél szerződésszegése esetén jogosultak a Felnőttképzési Szerződést azonnal felmondani.
	2. A Képző Intézmény részéről szerződésszegésnek minősül, ha önhibájából adódóan a Képzés időtartamának 10%-át meghaladó mértékben nem nyújtja a jelen ÁSZF által meghatározott Képzést, a képzés hétvégéinek videóanyagát az ÁSZF 4.2. pontjában ismertetett időintervallumhoz képest egy hetet meghaladó késéssel sem bocsátja a Résztvevő használatára.
	3. Képző Intézmény szerződésszegés esetén megtéríti a Résztvevő által az adott pillanatig befizetett díj teljes összegét, ezen felül Résztvevő egyéb jogcímen térítésre nem jogosult.
	4. A Résztvevő részéről szerződésszegésnek minősül, ha:

- A rendelkezésére bocsátott tudásanyagot nem sajátítja el megfelelően.

- A Képzést a Képző Intézménynek nem felróható okból abbahagyja.

- A záróvizsgán nem jelenik meg.

- A Képzési díj befizetési kötelezettségének nem tesz eleget.

* 1. Résztvevő szerződésszegése esetén a Résztvevő a Képző Intézménnyel szemben semmilyen jogcímen igényt nem támaszthat és a Képzési díj fennmaradó, de be nem fizetett részét 8 napon belül a Képző Intézmény részére köteles megfizetni az alábbi számlaszámra:

Yoga Nirvana Kft.

MagNet Bank: 16200106-11629175

1. **Kárviselés**
	1. A Felek rögzítik, hogy a Résztvevő köteles minden, a Képzés során használt eszközben, felszerelésben okozott kárt megtéríteni.
2. **Titokvédelem**
	1. A Felek rögzítik, hogy a Résztvevő köteles megtartani a Képző Intézmény Képzési módszerére, a Képzéssel összefüggő, továbbá az ügyfeleire, tevékenységére, pénzügyi helyzetére vagy bármely egyéb tevékenységére vonatkozó minden információt, amely a tudomására jut.
	2. A Résztvevő a 10.1 pontban megnevezett információkat a Képző előzetes írásbeli beleegyezése nélkül nem hozhatja nyilvánosságra, hasonló, általa szervezett, tartott Képzés során nem használhatja fel, illetve harmadik személynek ezen információkat nem adhatja át Képzés tartása céljából.
	3. A titoktartási kötelezettség a Résztvevőt időbeli korlátozás nélkül terheli.
	4. A Résztvevő köteles megtéríteni a Képző Intézménynek azt a vagyoni és nem vagyoni kárát, amelyet a titokvédelmi kötelezettségének megszegésével okoz.
	5. A jelen ÁSZF-ben nem szabályozott kérdésekben a Ptk., a felnőttképzésről szóló törvény, valamint az egyéb, vonatkozó jogszabályok az irányadók.
	6. Felek kijelentik, hogy vitás kérdésekben először bírósági peren kívüli megállapodással próbálnak meg megegyezésre jutni.
3. **Adatkezelési tájékoztató**
	1. A Résztvevő tudomásul veszi, hogy a Képzésben való részvételhez az adatkezelés kötelező.
	2. A Résztvevő Képzés indulása előtt e-mailben bekért adatait, továbbá a felnőttképzésről szóló 2013. évi LXXVII. törvény 21. § (1) bekezdésében meghatározott egyéb adatait Képző Intézmény az információs önrendelkezési jogról és az információszabadságról szóló 2011. évi CXII. törvény előírásai, valamint az Európai Parlament és a Tanács 2016. április 27-i (EU) 2016/679 rendelete a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet - GDPR) szerint kezelheti.
	3. A 2013. évi LXXVII. tv. 15. § 3. pontja szerint a fenti adatok statisztikai célra felhasználhatók és statisztikai célú felhasználásra személyazonosításra alkalmatlan módon átadhatók, továbbá a Központi Statisztikai Hivatal részére statisztikai célra egyedi azonosításra alkalmas módon térítésmentesen átadhatók és felhasználhatók.
	4. Az adatokat államháztartási vagy európai uniós források igénybevételének és felhasználásának ellenőrzése céljából az e támogatásokat ellenőrző szervek számára továbbítani kell. Ezen túlmenően Képző Intézmény Résztvevő személyes adataihoz kizárólag a Képzés megvalósításának ellenőrzésére feljogosított szervek számára nyújt hozzáférést.
	5. A 2013. évi LXXVII. tv. 15. § 4. pontja szerint a Képző Intézmény felnőttképzési tevékenységéről az Országos Statisztikai Adatfelvételi Program szerint statisztikai célú adatszolgáltatásra kötelezett.
	6. A 2013. évi LXXVII. tv. 16. §. szerint a Képző Intézmény Résztvevő adatait a Felnőttképzési Szerződés megkötésétől számított nyolcadik év utolsó napjáig kezelni.
	7. Résztvevő jelen ÁSZF elfogadásával kijelenti, hogy Képző Intézmény megfelelő tájékoztatást nyújtott a személyes adatai kezelésének céljáról, módjáról, tárolásáról, megőrzéséről, valamint a személyes adataival kapcsolatos jogairól.